[{"text_idx": "#000006", "text": "Helpwch i wella sgiliau digidol yn y sector gwirfoddol"}, {"text_idx": "#000007", "text": "Rydyn ni\u2019n chwilio am bartneriaid cyflenwi i gymryd rhan mewn prosiect newydd cyffrous i\u2019n helpu ni i wella lefel y cymorth digidol sydd ar gael i\u2019r sector gwirfoddol yng Nghymru."}, {"text_idx": "#000008", "text": "Fel rhan o Newid: Digidol ar gyfer y trydydd sector, prosiect partneriaeth a gyllidir gan Lywodraeth Cymru ac a gyflwynir gan CGGC, Canolfan Cydweithredol Cymru a ProMo-Cymru, rydyn ni\u2019n datblygu rhaglen o hyfforddiant a chymorth sy\u2019n hybu ac yn galluogi arferion digidol da ar draws y sector gwirfoddol yng Nghymru."}, {"text_idx": "#000009", "text": "Byddwn ni\u2019n rhannu gwybodaeth ac yn cael mewnwelediadau gan y sector er mwyn sicrhau y gall mwy o bobl a mudiadau fanteisio ar ffyrdd digidol o weithio ac ymwreiddio\u2019r rhain yn eu gwaith. Byddwn ni\u2019n gweithio\u2019n agos gyda\u2019r Ganolfan Gwasanaethau Cyhoeddus Digidol i godi ymwybyddiaeth o\u2019r safonau gwasanaeth digidol i Gymru ac yn defnyddio dulliau sy\u2019n canolbwyntio ar yr unigolyn i greu gwasanaethau a\u2019u gwella."}, {"text_idx": "#000010", "text": "I gael rhagor o wybodaeth am Newid a gwaith y tri phartner, gallwch chi ddilyn ein blog \u2018medium\u2019 yma."}, {"text_idx": "#000011", "text": "Mae gan CGGC bedwar cyfle i gymryd rhan yn Newid ar hyn o bryd, sydd wedi\u2019u rhestru ar GwerthwchiGymu. Mae\u2019r tri cyntaf yn ymwneud a\u0302 chreu deunyddiau dysgu ar-lein ar gyfer Hwb Gwybodaeth TSSW yn y meysydd pwnc canlynol:"}, {"text_idx": "#000012", "text": "Mae\u2019r pedwerydd cyfle yn wahoddiad i dendro ar gyfer datblygu a chyflwyno cwrs hyfforddi sgiliau digidol ar gyfer aelod-fudiadau yn y sector gwirfoddol."}, {"text_idx": "#000018", "text": "Gallwch chi gael rhagor o wybodaeth am Newid a\u2019r Adroddiad Darganfod Digidol, yr ymchwil sydd y tu o\u0302l iddo, yn ein herthygl flaenorol, Yn cyflwyno Newid: digidol ar gyfer y trydydd sector. Os hoffech chi gael rhagor o wybodaeth, gallwch chi gysylltu a\u0302\u2019n Swyddog Arloesedd Digidol, Hannah Bacon, yn hbacon@wcva.cymru."}, {"text_idx": "#000025", "text": "Ymunwch a\u0302 ni ar y cyfryngau cymdeithasol"}]